**Liturgi for nattverd ved soknebud**

Nåde være med deg og fred fra Gud, vår Far, og Herren Jesus Kristus. Vår Herre

Jesus Kristus sier at hvor to eller tre er samlet i hans navn, der er han selv midt i

blant dem, og alt hva de ber om i hans navn, skal de få. I tillit til dette ord er vi

sammen for å feire den hellige nattverd, der Herren selv er til stede med sitt legeme

og blod. Og vi ber at han bil gi oss å ta del i denne hellige handling med ydmyke og

oppriktige hjerter.

La oss takke og be.

Oppstandne Herre og Frelser, vi lover og priser ditt hellige navn fordi du gav deg selv

for våre synder. Deg være ære for kjærligheten som er sterkere enn døden. Gi oss

som kommer til ditt bord for å motta dette hellige måltid med ydmyke og oppriktige

hjerter. Foren oss med deg som grenene med vintreet, lær oss å elske hverandre

som du har elsket oss, og la oss en gang samles hos deg i ditt fullendte rike.

**Herrens bønn**

Vår Far i himmelen!

La navnet ditt helliges.

La riket ditt komme.

La viljen din skje på jorden slik som i himmelen.

Gi oss i dag vårt daglige brød,

og tilgi oss vår skyld,

slik også vi tilgir våre skyldnere.

Og la oss ikke komme i fristelse,

men frels oss fra det onde.

For riket er ditt og makten og æren i evighet.

Amen

**Herrens instiftelsesord**

Vår Herre Jesus Kristus i den natt da han ble forrådt, tok han et brød, takket, brøt

det, gav disiplene og sa: Ta dette og et det. Dette er mitt lege som gis for dere. Gjør

dette til minne om meg.

Likeså tok han kalken etter måltidet, takket, gav dem og sa: Drikk alle av den. Denne

kalk er den nye pakt i mitt blod som utøses for dere til syndenes forlatelse. Gjør dette

så ofte som dere drikker det, til minne om meg.

**Du Guds Lam**

Du Guds Lam, som bærer verdens synder, miskunne deg over oss.

Du Guds Lam, som bærer verdens synder, miskunne deg over oss.

Du Guds Lam, som bærer verdens synder, gi oss din fred.

**Nattverdsmåltidet**

Dette er Jesu legeme.

Dette er Jesu blod.

Den korsfestede og oppstandne Jesus Kristus har nå gitt deg/oss sitt hellige legeme

og blod som han ga til soning for alle dine/våre synder. Han styrke deg/oss og holde

deg/oss oppe i en sann tro til det evige liv. Fred være med deg.

**Takksigelse**

La oss takke og be.

Vi takker deg, himmelske Far, for dine velsignede gaver. Vi ber deg at du ved disse

gaver vil bevare oss i troen på deg, forene oss i din kjærlighet og stadfeste i oss

håpet om det evige liv, for din Sønns, Jesus Kristi, vår Herres skyld.

**Velsignelse**

Herren velsigne deg og bevare deg.

Herren la sitt ansikt lyse over deg og være deg nådig.

Herren løfte sitt åsyn på deg og gi deg fred.

Amen.